[{"text_idx": "#000001", "text": "Mo\u0302nSAR yw tim chwilio ac achub iseldir Ynys Mon, yma i gefnogi ein cymunedau lleol ac ymwelwyr i\u2019r ynys."}, {"text_idx": "#000002", "text": "Mae Mo\u0302nSAR yn dim achub gweithredol sy\u2019n perthyn i Lowland RescueTM ac yn rhan o gymdeithas timau chwilio ac achub cenedlaethol sy\u2019n gweithredu mewn ardaloedd iseldir ar draws y Deyrnas Unedig."}, {"text_idx": "#000003", "text": "Mo\u0302nSAR yw\u2019r tim chwilio ac achub iseldir cyntaf yng Nghymru sydd yn ymgymeryd a chwiliadau mewn ardaloedd trefol ac iseldir (hyd at 600 medr). Yn y gorffennol bu chwiliadau o\u2019r math dan gyfrifoldeb Timau Achub Mynydd cyfagos yn Eryri ond mae timau fel hyn dan bwysau gwaith cynyddol. Pan greuwyd y tim yn 2015 golygodd hyn fod yna dim chwilio ac achub pwrpasol ar gyfer galwadau mewn ardaloedd di-fynyddig ac iseldir ar yr ynys. Mae Mo\u0302nSAR yn derbyn galwadau oddi wrth Heddlu Gogledd Cymru ond mae\u2019r tim hefyd yn cefnogi asiantaethau proffesiynol a gwirfoddol eraill ar yr ynys a thirwedd Gogledd Cymru fel Goruchwylwyr y Glannau, RNLI, Achub Ogof, ein Timau Achub Mynydd cyfagos a chwn chwilio SARDA Cymru."}, {"text_idx": "#000004", "text": "Prif natur ein galwadau allan yw i chwilio am unigolion archolladwy, felly mae ein haelodau gwirfoddol wedi eu hyfforddi i\u2019r safonau uchaf mewn technegau chwilio ar gyfer categoriau o bersonau coll (er enghraiift \u2013 digalondid ac iselder, dementia, awtistiaeth neu achosion iechyd meddwl). Rydym hefyd yn cefnogi gwasanaethau chwilio ac achub eraill ar y tir mawr os bydd angen."}, {"text_idx": "#000005", "text": "Yn atodol i gynorthwyo Gwasanaeth Ambiwlans Cymru trwy gario stretsier pan fydd parameddygon ambiwlans angen cymorth ar dir anwastad, byddwn hefyd yn derbyn galwad allan i helpu cerddwyr sydd wedi brifo, gan asesu\u2019r anafiadau a chario\u2019r claf i fan diogel os bydd angen. Oherwydd ein bod ar Ynys Mon a bod y mwyafrif o\u2019n haelodau yn byw yn lleol, rydym yn adnabod yr ardal a\u2019i dirwedd yn dda ac mae hyn yn ein galluogi ni i ddarganfod cerddwyr sydd efallai ar goll yn y tywyllwch."}, {"text_idx": "#000006", "text": "Beth sydd yn digwydd pan gelwir y tim allan i chwilio?"}, {"text_idx": "#000008", "text": "Tecstiwch MONSAR 5 i 70085 i roi rhodd o \u00a35 + cost anfon neges arferol. Neu, gellwch roi unrhyw gyfraniad o swm cyfan hyd at \u00a320 (MONSAR 1 - MONSAR 20)."}]